UPDATE: La iesire, Blaga nu a vrut sa spuna ce anume a discutat cu procurorii anticoruptie, spunand doar ca a facut o declaratie in cadrul dosarului in care este urmarit penal, in dosarul numit "Bani pentru partid". Intrebat daca intr-adevar a luat banii despre care se vorbeste in dosar, Blaga a spus ca nu.--------------------------Fostul lider al PNL s-a prezentat, pe 1 noiembrie, la DNA Ploiesti, unde a fost chemat pentru a i se aduce la cunostinta faptul ca procurorii au pus sechestru asupra unei parti din averea sa.In acelasi dosar, procurorii au pus sechestru si pe averea fostului primar din Piatra Neamt, Gheorghe Stefan, cercetat alaturi de Blaga si de omul de afaceri Horatiu Bruno Berdila.Pe 28 septembrie, Vasile Blaga a fost citat la DNA Ploiesti, iar ulterior procurorii anticoruptie au inceput urmarirea penala in cazul sau si l-au pus sub control judiciar, pentru trafic de influenta, fapta pe care ar fi comis-o in perioada 2011 - 2012, cand era secretar general al PDL.In acelasi dosar sunt urmariti penal fostul primar din Piatra Neamt Gheorghe Stefan si omul de afaceri Horatiu Bruno Berdila. Gheorghe Stefan este pus sub urmarire penala in acest dosar pentru trafic de influenta si folosirea influentei functiei de conducere intr-un partid politic, in scopul obtinerii de bani, bunuri sau alte foloase necuvenite.Potrivit procurorilor, in perioada 2011 - 2012, Blaga ar fi primit in trei randuri, printr-un interpus, suma totala de 200.000 de euro, precum si 500.000 de euro de la fostul primar Gheorghe Stefan.Gheorghe Stefan l-ar fi informat atunci pe Blaga ca vrea sa obtina bani pentru PDL prin intermediul directorului unei companii nationale din domeniul energiei. Compania nationala ar fi incheiat contracte de achizitii servicii si produse IT, prin licitatii truncate, cu firma lui Horatiu Berdila, iar acesta ar fi transferat la PDL, din acele contracte, intre 10 si 25 la suta din valoarea fiecarui contract astfel incheiat. In acest fel, Gheorghe Stefan ar fi primit pentru el si pentru PDL aproximativ 25 de milioane de lei, potrivit procurorilor."Primirea in mod repetat de catre suspectul Blaga Vasile, in perioada 2011 - 2012, in trei randuri, prin interpus, a sumei totale de 200.000 euro, precum si de la suspectul Stefan Gheorghe a sumei de 500.000 euro, despre a caror provenienta avea cunostinta, prin prisma celor de mai sus, a reprezentat consfintirea intelegerii anterioare", au scris procurorii DNA Ploiesti in ordonanta prin care s-a dispus efectuarea urmaririi penale fata de cei trei suspecti.Horatiu Bruno Berdila, cumparatorul de influenta din dosarul lui Vasile Blaga, era la conducerea firmei de IT Romsys cand i-ar fi dat bani lui Gheorghe Stefan pentru PDL, iar in schimb societatea ar fi primit, dupa licitatii trucate, contracte de la o companie nationala unde cei doi lideri de partid s-ar fi asigurat ca este numita o persoana de incredere.La inceputul lunii octombrie, Gheorghe Stefan a fost condamnat la sase ani de inchisoare in dosarul "Microsoft", in urma unei decizii a instantei supreme.In 4 octombrie, judecatorii Inaltei Curti de Casatie si Justitie au respins definitiv plangerea lui Vasile Blaga impotriva masurii controlului judicar impusa de catre procurorii DNA Ploiesti.Vasile Blaga s-a prezentat la DNA in mai multe randuri, dar de fiecare data calitatea in care a fost citat a fost cea de martor, dosarul instrumentat de DNA Ploiesti fiind primul in care fostul lider liberal este suspect.Blaga a demisionat din functia de copresedinte al PNL imediat ce procurorii DNA Ploiesti au inceput urmarirea penala impotriva sa.